EkBass/fiwiki-20250220-pages-articles huggingface dataset:
O-Nitrobentsoehappo

o-Nitrobentsoehappo eli 2-nitrobentsoehappo (C7H5NO4) on bentsoehapon nitrattuihin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä ja reagenssina analyyttisessä kemiassa. o-Nitrobentsoehappo on m- ja p-nitrobentsoehappojen isomeeri. ==Ominaisuudet== Huoneenlämpötilassa o-nitrobentsoehappo on kellertäviä kiteitä. Yhdiste liukenee hieman veteen ja paremmin etanoliin, dietyylieetteriin ja asetoniin. o-Nitrobentsoehappo on happona bentsoehappoa voimakkaampi ja sen pKa-arvo on 2,2. Yhdiste voidaan pelkistää vedyttämällä antraniilihapoksi.Takao Maki & Kazuo Takeda: Benzoic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.4.2015 ==Valmistus ja käyttö== o-Nitrobentsoehappoa voidaan valmistaa nitraamalla bentsoehappoa, mutta pääasiassa sitä valmistetaan o-nitrotolueenista hapettamalla typpihapon, kromihapon tai kaliumpermanganaatin avulla. o-Nitrobentsoehappoa käytetään antraniilihapon, tuholaismyrkkyjen, o-nitrobentsoyylikloridin ja eräiden lääkkeiden kuten glafeniinin ja pirentsepiinin valmistamiseen. Sitä voidaan myös käyttää analyyttisessä kemiassa osoittamaan elohopeaionien tai neljänarvoisten metalli-ionien läsnäolo. ==Lähteet== Luokka:Bentsoehapot Luokka:Orgaaniset typpiyhdisteet
Sacha Distel

Alexandre ”Sacha” Distel (29. tammikuuta 1933 Pariisi – 22. heinäkuuta 2004 Rayol-Canadel-sur-Mer)Sacha Distel, Smooth-voiced entertainer who brought the charm of the chanson from Paris to London, muistokirjoitus, The Guardian 23.7.2004, viitattu 17.4.2015.Sacha Distel, Discogs.com, viitattu 17.4.2015. oli ranskalainen laulaja ja jazzkitaristi, joka kotimaansa lisäksi nousi suosioon myös Britanniassa ja Yhdysvalloissa muun muassa coverversiollaan Burt Bacharachin laulusta ”Raindrops Keep Fallin’ on My Head”. Sacha Distelin isä oli Venäjältä Ranskaan lokakuun vallankumousta pakoon 1917 kävellyt Leonid Distel ja eno Ray Ventura toimi jazzpromoottorina, joka oli mukana tuomassa swing-musiikkia Ranskaan 1930-luvulla. Sachasta tuli enon Les Collégiens -jazzorkesterin kitaristina. Kun vierailevaksi solistiksi vuonna 1948 saatiin trumpetisti Dizzy Gillespie, Distel innostui cool jazzista ja bebopista niin, että sai orkesterin jäseniä lähtemään mukaansa perustamaan oman yhtyeensä. Hän työskenteli 1950-luvulla Gillespien ja laulaja Tony Bennettin kanssa ja sai itsekin nimeä ranskalaisena crooner-tyylin laulajana. 1960-luvulla hän kirjoitti Bennettille laulun ”The Good Life”, josta tuli myös Distelille itselleen eräänlainen tunnuslaulu ranskalaisversiona ”La belle vie”. Distelin ensimmäinen hitti oli vuoden 1959 ”Scoubidou”, joita seurasivat muun muassa laulut ”O quelle nuit”, ”Personnalités”, ”Mon beau chapeau”, ”Le boogie du bébé”, ”Scandale dans la famille”, ”Ces mots stupides” ja ”L’Incendie à Rio’. 1970-luvulla Distel levytti Brigitte Bardot’n kanssa ranskalaisversion Stevie Wonderin hitistä ”You Are The Sunshine of My Life” nimellä ”Le soleil de ma vie”. 1970-luvulla Sacha Distelistä tuli suosittu myös Britanniassa, jossa hän esiintyi monissa televisio-ohjelmissa vielä 1980-luvullakin. Vuonna 1980 hän lauloi suuren ihailijansa kuningataräiti Elisabetin 80-vuotispäivillä. Vuonna 2000 Distel esitti lakimiehen roolia musikaalin Chicago lontoolaistuotannossa. Sacha Distel seurusteli jonkin aikaa muun muassa Brigitte Bardot’n, Jeanne Moreaun, Juliette Grecon ja Dionne Warwickin kanssa. Hän avioitui vuonna 1963 alppihiihtäjä Francine Bréaud’n kanssa. He saivat kaksi poikaa. Avioliiton aikanakin Distelillä oli monia rakastajattaria. Vuonna 1985 saippuasarjan tähti Chantal Nobel vammautui pysyvästi Distelin ajettua Porschensa ulos tieltä.Randall, Colin: Why I accepted Sacha's string of affairs, The Telegraph 28.8.2004, viitattu 17.4.2015. Myös Distel itse loukkaantui onnettomuudessa niin, että joutui käytännössä lopettamaan uransa.Avola, Pertti: Sacha Distel, HS Muistot, viitattu 17.4.2015. Distel kuoli syöpään heinäkuussa 2004 Saint- Tropez’n lähellä. Vain pari viikkoa aiemmin hän oli vielä esiintynyt Ranskan television Qui veut gagner des millions ? -hyväntekeväisyysshow’ssa. ==Lähteet== ==Aiheesta muualla== *Sacha Distelin levytykset Discogs- tietokannassa Luokka:Ranskalaiset jazzmuusikot Luokka:Ranskalaiset laulaja- lauluntekijät Luokka:Vuonna 1933 syntyneet Luokka:Vuonna 2004 kuolleet
U (albumi)

U on The Incredible String Bandin tupla-albumi, joka julkaistiin vuonna 1970 levymerkillä Elektra Records. == Kappaleet == Kaikki kappaleet säveltänyt Robin Williamson ellei toisin mainita. === A-puoli === # # # # # === B-puoli === # * # # # # === C-puoli === # * # # # # === D -puoli === # * # # == Kokoonpano == * Mike Heron – laulu, kitara, sitar, piano, basso, mandoliini, urut * Robin Williamson – laulu, kitara, 12-kielinen kitara, shehnai, soondri, viulu, huilu, mandoliini, sintir, sarangi, basso, piano, savirummut, rummut, voice sitar, munniharppu, pyykkilauta * Licorice McKechnie – laulu, kitara, rummut, lusikat * Rose Simpson – laulu, tabla-kitara, basso === Sessiomuusikot === * Janet Shankman - laulu, cembalo * Peter Grant - banjo * Mal & Malcolm - laulu == Arviot == * Allmusic: Allmusic review == Lähteet == == Aiheesta muualla == * U discogs.com -sivustolla Luokka:Vuoden 1970 albumit Luokka:The Incredible String Bandin albumit
Be Glad for the Song Has No Ending

Be Glad for the Song Has No Ending on The Incredible String Bandin soundtrack- albumi, joka julkaistiin vuonna 1971 levymerkillä Island Records. == Kappaleet == === A-puoli === # # # # # === B-puoli === # * == Kokoonpano == * Mike Heron – laulu, kitara, urut, cembalo, lyömäsoittimet, kellopeli, putkikellot, sitar, basso * Robin Williamson – laulu, kitara, viulu, sintir, vihellys, basso, busuki, lyömäsoittimet, mandoliini, sarangi, chinese shawns, zill, clashers, rytmikapulat, tama * Rose Simpson – laulu, basso, tabla * Licorice McKechnie – laulu, urut, mandoliini, shaker, kazoo === Sessiomuusikot === * Joe Boyd – harmoni == Arviot == * Allmusic: Allmusic review == Lähteet == == Aiheesta muualla == * Be Glad for the Song Has No Ending discogs.com -sivustolla Luokka:The Incredible String Bandin albumit Luokka:Vuoden 1971 soundtrackit
Maunu II Henrikinpoika

Maunu Henrikinpoika oli Ruotsin kuningas vuosina 1160–1161. Hän syntyi todennäköisesti 1130-luvulla Tanskassa ja oli Tanskan prinssi Henrik Skadelårin ja ruotsalaiseen Stenkilin hallitsijasukuun kuuluneen Ingrid Ragnvaldintyttären poika. Ingridin isoisä oli Ruotsin kuningas Inge vanhempi, mikä antoi hänen pojalleen mahdollisuuden vaatia Ruotsin kruunua. Maunu nousi kuninkaaksi vuonna 1160 murhattuaan kuningas Eerik Pyhän. Jo seuraavana vuonna hän sai itse surmansa Örebron taistelussa kamppaillessaan Kaarle Sverkerinpojan joukkoja vastaan. Tämän jälkeen Kaarle Sverkerinpoika nousi Ruotsin valtaistuimelle. Maunu Henrikinpojan puoliso oli hänen sisarpuolensa Birgitta. Pariskunnalla ei tiedetä olleen lapsia. == Lähteet == * Nordisk familjebok Luokka:Ruotsin kuninkaat Luokka:Vuonna 1161 kuolleet Luokka:Suomen hallitsijat
Finlandia Casino

Finlandia Casino on internetissä toimiva kasino, joka tarjoaa internetpelejä suomen, ruotsin ja englannin kielellä. Sivustolla on peliautomaatteja ja kolikkopelejä, jackpot-automaatteja, casinon pöytäpelejä, arpapelejä sekä suoran kuva- ja ääniyhteyden välityksellä pelattavia live-pelejä. Kaikkiaan pelejä on yli 3 000 kappaletta. Sivusto siirtyi Dumarca Gaming Ltd:n alustalta SkillOnNet Ltd:n alustalle vuoden 2020 tammikuussa. Finlandia Casino ilmoittaa sivustollaan toimivansa Maltan viranomaisten myöntämän eurooppalaisen pelilisenssin luvalla. == Historia == Finlandia Casino avattiin 30. huhtikuuta 2014. Sivusto kampanjoi heti toukokuussa maksavansa pelaajiensa suurimmat talletukset takaisin, mikäli Suomi voittaa jääkiekon MM-kultaa. Elokuussa 2014 sivusto ilmoitti blogissaan, että rekisteröityneitä pelaajia on yli 10 000. Syyskuun 2014 alussa samaisen lähteen mukaan sivustolla oli jo lähes 30 000 rekisteröitynyttä käyttäjää. == Lähteet == == Aiheesta muualla == * Finlandia Casinon kotisivu * Finlandia Casinon blogi Luokka:Rahapeliyhtiöt
Proksibarbaali

Proksibarbaali (tuotemerkki Ipronal) on barbituraattijohdannainen lääkeaine joka syntetisoitiin ensimmäisen kerran vuonna 1956. Sillä on ahdistusta poistava vaikutus, mutta muihin barbituraatteihin verraten vähäinen hypnoottinen eli unettava vaikutus.Zajdel, P.; Kulig, K.; Zejc, A. (2008). Zejc, A.; Gorczyca, M., eds. Chemia leków, podręcznik dla studentów farmacji i farmaceutów . Varsova, Puola. ISBN 978-83-200-3652-7. Proksibarbaalia on käytetty migreenin hoidossa samalla tavoin kuin butalbitaalia. == Lähteet == == Aiheesta muualla == * Kyoto Encyclopedia of Genes and Genomes (KEGG): Proxibarbal Luokka:Barbituraatit
Eve Savander

Eve Savander (s. 2. syyskuuta 1998 Joensuu) on suomalainen jääkiekkopuolustaja. Hän laukoo oikealta. ==Ura== ===Seuraura=== Joensuulaislähtöinen Savander pelasi OoKoossa Suomisarjaa kaudella 2011−2012. Hän siirtyi C-tyttöjen aluesarjaan Jokipoikiin ennen siirtoaan SM-sarjassa pelaavaan Kalevan Palloon kaudeksi 2013–2014. Kausilla 2014–2018 hän edusti Team Kuortanetta.. Naisten liigassa Savander oli mukana voittamassa pronssia kaudella 2017−2018. Team Kuortane kukisti pronssipelissä vieraissa Espoon Bluesin. Hänet valittiin samalla kaudella liigan toiseen tähdistökentälliseen. Hän on pelannut Suomen pääsarjassa yhteensä 111 runkosarjaottelua, joissa hän on tehnyt 12 maalia ja antanut 37 maalisyöttöä. Pudotuspeleissä hän on tehnyt 12 ottelussa yhden maalin ja antanut neljä maalisyöttöä. Savander siirtyi kausiksi 2018−2022 Pohjois-Amerikan yliopistosarjaan Ohion osavaltionyliopistoon. Yliopistosarjassa hän on pelasi neljän kauden aikana 86 ottelua tehopistein 1+14=15. Hän voitti NCAA:n mestaruuden kaudella 2021–2022. Hän on edustanut Svenska damhockeyliganissa pelaavaa AIK:ta syksystä 2022 lähtien. Pelaamissaan 62 runkosarjaottelussa hän on tehnyt neljä ja syöttänyt kymmenen maalia. Neljässätoista pudotuspeliottelussaan hän on antanut kaikkiaan kuusi maalisyöttöä. Hän saavutti hopeaa kaudella 2023–2024. ===Maajoukkueura=== Savander pelasi alle 18-vuotiaiden MM-kilpailuissa 2014, 2015 ja 2016. Naisten maajoukkueessadebyyttinsä hän teki helmikuussa 2015. Hän kuului pronssia saaneeseen Suomen joukkueeseen Ruotsin MM-kilpailuissa 2015. ja Yhdysvalloissa 2024. Kaikkiaan hän on pelannut 23.4.2024 mennessä 46 naisten maaottelua, joissa hän on tehnyt yhden ja syöttänyt kaksi maalia. MM- kilpailuissa hän on pelannut 13 ottelua ilman tehopisteitä. == Lähteet == Luokka:Suomalaiset jääkiekkoilijat Luokka:Vuonna 1998 syntyneet Luokka:Elävät henkilöt
Mikko Louhivuori

Pastori Mikko Juhani Louhivuori (27. heinäkuuta 1952 Helsinki – 16. syyskuuta 2016PappismatrikkeliKuolinilmoitus, Helsingin Sanomat 2.10.2016 s. C 18) oli suomalainen pappi, teologian ja filosofian tohtori, jonka erikoisalaa olivat arkeologista tutkimusta tukevat tietokannat ja GIS/GPS-järjestelmät. Hänen vanhempansa ovat kemisti Antti Louhivuori ja opettaja Anna-Maija Waris. == Koulutus == Louhivuori valmistui 1971 ylioppilaaksi Oriveden yhteiskoulusta ja opiskeli teologiaa Helsingin yliopistossa suorittaen kandidaatin tutkinnon 1976. Hänet vihittiin papiksi Kuopion hiippakunnassa 1976. Teologian lisensiaatin tutkinnon hän suoritti 1982 kanaanilaisen temppelin esihistoriaa käsittelevällä työllä.A House to the Gods. The origins and Evolution of Palestinian Temples from the Neolithic Period to the End of the Early Bronze Age. A Study of Archeology and Chronology. Unpublished Licentiate Thesis. Helsinki University. Faculty of Theology. 1981 Hän väitteli filosofian tohtoriksi Heprealaisessa yliopistossa Jerusalemissa professori Amnon Ben- Torin johdolla varhaispronssikauden alun keramiikkaa käsittelevällä tutkimuksella.Continuity and Change in Pottery in the Early Bronze Age I Period in Israel. Unpublished dissertation. Hebrew University, Department of Archaeology, Jerusalem 1988. Professori Antti Laaton johdolla hän kirjoitti eteläisen Levantin neoliittista symboliikkaa tutkivan semioottisen analyysinUnderstanding Neolithic Southern Levant. Case Studies of Arcaheological Semiosis in Action. Åbo Akademis Förlag 2010. ja väitteli teologian tohtoriksi 2010 Åbo Akademi yliopistossa Turussa. ==Kirjallista tuotantoa== *Jumalan Sanan kristologia. Raamatun selittämisen perusteet. SLEY- kirjat 1985. *Raamatun maa. Pyhän maan arkeologiaa ja geologiaa. Teksti Eero Junkkaala, Mikko Louhivuori, kuvat Matti Järvinen.Otava, 1993. *Viinitarha viheriöi. Anja Suomela, Mikko Louhivuori, Matti Järvinen. Suomen Lähetysseura 1996. *Emmaus in Judäa: Geschichte, Exegese, Archäologie (eds.) Karl-Heinz Fleckenstein, Mikko Louhivuori, Rainer Riesner. Gießen 2003. *Ihmeellinen Pyhä maa, Mikko Louhivuori, Matti Järvinen SLEY-kirjat 2014 *Jeesuksen kärsimystie Via Dolorosa, teksti Mikko Louhivuori, kuvat Matti Järvinen 2015 SLEY-Media Oy ==Lähteet== == Aiheesta muualla == *Mikko Louhivuoren suomenkielisten blogien esittely *Guided Tours to the Garden of God Luokka:Suomalaiset teologit Luokka:Suomalaiset papit Luokka:Vuonna 1952 syntyneet Luokka:Vuonna 2016 kuolleet
Billy Morgan

Billy Mark Morgan (s. 2. huhtikuuta 1989 Southampton) on brittiläinen lumilautailija. 181 senttimetriä pitkä ja 72 kilogrammaa painava Morgan kilpailee slopestylessä ja big airissahttp://www.sports- reference.com/olympics/athletes/mo/billy-morgan-1.html . Morgan oli mukana vuoden 2014 talviolympialaisissa Sotšissa, jossa hän oli slopestylen finaalissa kymmenes. Morgan kilpaili myös vuosien 2013 ja 2015 MM- kilpailuissa. Parhaimmillaan hän on ollut neljäs vuoden 2013 slopestylessä. Lumilautailun maailmancupissa Morgan debytoi marraskuussa 2012. Hänen paras sijoituksensa on kolmas sija Sierra Nevadan slopestylestä maaliskuulta 2013. Huhtikuussa 2015 Morgan suoritti ensimmäisenä maailmassa onnistuneesti neloiskorkki-tempun, joka käsittää neljä volttia viidellä kierteellähttp://www.mtv.fi/sport/hiihtolajit/lumilautailu/artikkeli/video- onko-tassa-enaa-mitaan-jarkea-lumilautailijalta-historiallinen-temppu/5003650 . == Lähteet == Luokka:Brittiläiset lumilautailijat Luokka:Vuonna 1989 syntyneet Luokka:Elävät henkilöt
Samsung Galaxy A5

Samsung Galaxy A5 on Samsung Electronicsin lokakuussa 2014 esittelemä ja joulukuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä. == Tekniset tiedot == ===Muotoilu=== Samsung Galaxy A5 -älypuhelimessa on 5-tuumainen näyttö HD-resoluutiolla. ===Fyysiset osat=== Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla. ====Kamerat ja multimedia==== Laitteessa on 13 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat". Myöhemmin laitteeseen on tullut päivitys Android 5.0 "Lollipop" -versioon. == Lähteet == * https://www.phonearena.com/phones/Samsung-Galaxy-A5_id8944 * https://www.gsmarena.com/samsung_galaxy_a5-6761.php Galaxy A5 Luokka:Android- pohjaiset laitteet Luokka:Vuoden 2014 matkapuhelimet Luokka:Kosketusnäytölliset älypuhelimet
Dare

Dare (Yhdysvalloissa julkaistu nimellä Dare!) on brittiläisen The Human League -yhtyeen studioalbumi vuodelta 1981. Se nousi kotimaansa albumilistan kärkeen saman vuoden lokakuussa ja oli julkaisuvuonnaan maassaan toiseksi myydyin uutta materiaalia sisältänyt levy. Singlenä julkaistiin "Don't You Want Me", "Open Your Heart" sekä "Love Action", joista kaikista tehtiin myös musiikkivideot. "Don't You Want Me" oli maailmanlaajuisesti 1980-luvun viidenneksi myydyin single ja nousi listaykköseksi ainakin kotimaassaan, Yhdysvalloissa, Norjassa, Kanadassa, Irlannissa ja Uudessa-Seelannissa. Levy sai kriitikoilta hyvän vastaanoton. Brittiläisen NME-lehden Paul Morley kirjoitti sen olevan "yksi suurista populaarimusiikin LP-levyistä", Melody Makerin Steve Sutherland piti sitä "mestariteoksena". Helsingin sanomat valitsi sen 2000-luvulla esittelyyn artikkelisarjassa, jossa joka vuodelta valittiin yksi aikaansa edustava populaarimusiikin levy. Allmusic guiden Stephen Thomas Erlewine kirjoittaa viiden tähden arvostelussaan: "Dare! tavoittaa täydellisesti yhden ajanhetken: post punkin robottimaisen viehätyksen syntetisaattoreihin, joka kohtaa kliinisen bowiemaisen ihastuksen muotiin ja moderniin taiteeseen, mukaan lukien populaarikulttuurin, sekä terveen rakkauden kappaleiden säveltämiseen." Hän lisäksi luonnehtii, että "levyn teknologia saattaa olla vanhentunutta, syntikat ja rumpukoneet ovat kehittyneet eteenpäin, mutta harvat ovat käyttäneet teknologiaa niin tehokkaan emotionaalisesti." == Kappaleet == Musiikkikustantaja on Dinsong / Virgin Music (Publishers) Ltd paitsi 2. ja 4. Dinsong / Virgin Music (Publishers) Ltd / Sound Diagrams. Musiikkikustantaja on Dinsong / Virgin Music (Publishers) Ltd paitsi 3. ja 5. Dinsong / Virgin Music (Publishers) Ltd / Sound Diagrams, 1. The Big 3 Music Ltd == Yhtyeen kokoonpano == * Ian Burden – syntetisaattori * Jo Callis – syntetisaattori * Joanne Catherall – laulu * Philip Oakey – laulu ja syntetisaattori * Susanne Sulley – laulu * Philip Adrian Wright – diaesitykset ja satunnaisesti syntetisaattori ==Muut tekijät== Yhtyeen manageroinnista on vastannut Tunenoise. Tuottajina levyllä ovat toimineet Martin Rushent ja The Human League. Äänityksessä on avustanut Dave Allen. Kannen valokuvat on ottanut Brian Aris ja kannen ovat suunnitelleet Philip ja Adrian. Layoutista ja koordinoinnista on vastannut Ken A.S:ssa. Kiitoksissa on mainittu Paul Bower, Nick Dawson, Bob Last, Tim Pearce sekä kaikki bansheet (Nils, Dave Woods, Jan). Suomessa albumin valmistuksesta ja jakelusta on vastannut Polarvox. == Käytetyt soittimet == * Roland MC8, System 700, JP4, Korg 770, Delta, Casio VLT 1, M10, Linn LM1, Yamaha CS15 sekä * Roland Microcomposer ja Linn Drum Computer, ohjelmoijana Martin Rushent ja apulaisenaan Dave Allen == Lähteet == * The Human League LP Dare! (Virgin Records V 2192) 1981. Suomalainen painos. Luokka:Brittiläiset elektronisen musiikin albumit Luokka:Brittiläiset synthpop-albumit Luokka:Vuoden 1981 albumit
Samsung Galaxy A3

Samsung Galaxy A3 on Samsung Electronicsin 30. lokakuuta 2014 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä. == Tekniset tiedot == ===Muotoilu=== Samsung Galaxy A3 -älypuhelimessa on 4,5-tuumainen näyttö qHD-resoluutiolla. ===Fyysiset osat=== Laitteesta löytyy Qualcomm Snapdragon 410 8916-prosessori. Laitteessa on 1,5 Gigatavua RAM- muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat". Myöhemmin laitteeseen on tullut päivitys Android 5.0 "Lollipop" -versioon. == Lähteet == * https://www.phonearena.com/phones/Samsung-Galaxy-A3_id8932 * https://www.gsmarena.com/samsung_galaxy_a3-6762.php Galaxy A3 Luokka:Android- pohjaiset laitteet Luokka:Vuoden 2014 matkapuhelimet Luokka:Kosketusnäytölliset älypuhelimet
Sizwe Ndlovu

Sizwe Lawrence Ndlovu (s. 24. syyskuuta 1980 Johannesburg) on eteläafrikkalainen soutaja ja olympiavoittaja. 186 senttimetriä pitkä ja 70 kilogrammaa painava Ndlovu edustaa Mondeor HS RC -seuraahttps://worldrowing.com/athlete/79b692c1-2bed-4762-b9f6-bcd775b2077f . == Ura == Ndlovu voitti olympiakultaa kevyessä perämiehettömässä nelosessa vuoden 2012 kesäolympialaisissa Lontoossahttp://www.sports- reference.com/olympics/athletes/nd/sizwe-ndlovu-1.html . Mitali on Etelä- Afrikan historian ensimmäinen olympiakultamitali soudusta. Ndlovun kanssa joukkueessa soutivat James Thompson, Matthew Brittain ja John Smith. MM- kilpailuihin Ndlovu on osallistunut seitsemän kertaa, parhaana sijoituksenaan kuudes sija vuodelta 2013 kevyestä perämiehettömästä nelosesta. == Lähteet == Luokka:Eteläafrikkalaiset soutajat Luokka:Vuonna 1980 syntyneet Luokka:Elävät henkilöt
James Thompson (soutaja)

James Thompson (s. 18. marraskuuta 1986 Kapkaupunki) on eteläafrikkalainen soutaja ja olympiavoittaja. 180 senttimetriä pitkä ja 70 kilogrammaa painava Thompson edustaa St. Andrews Coll -seuraahttps://worldrowing.com/athlete/afa2130e-f0ed-4a9c-94f1-935f7346118a. == Ura == Thompson voitti olympiakultaa vuoden 2012 kesäolympialaisista Lontoossa kevyessä perämiehettömässä nelosessahttp://www.sports- reference.com/olympics/athletes/th/james-thompson-1.html . Thompsonin kanssa joukkueessa soutivat John Smith, Matthew Brittain ja Lawrence Ndlovu. MM- kilpailuista Thompson on saavuttanut kultaa kevyestä pariairokaksikosta Smithin kanssa vuodelta 2014. Thompson on osallistunut kuusiin MM- kilpailuihin. == Lähteet == Luokka:Eteläafrikkalaiset soutajat Luokka:Eteläafrikkalaiset olympiavoittajat Luokka:Vuonna 1986 syntyneet Luokka:Elävät henkilöt
Pyhäselän kirkko

Pyhäselän kirkko on luterilainen kirkko Joensuun Hammaslahdessa, entisen Pyhäselän kunnan alueella. Kirkko vihittiin käyttöön 19. elokuuta 1928. Sen arkkitehtuurissa on vaikutteita funktionalismista ja siihen mahtuu noin 450 henkilöä. Kirkossa on nykyisin kahdet urut, joista vanhemmat ovat urkuparvella ja uudemmat, vuonna 2000 valmistuneet ovat lattiatasolla. Kirkon alttaritauluna on Fritz Hilbertin lasimaalaus Kristus rauhan ruhtinaana. Vuonna 1997 kirkon ikkunoihin valmistuivat Sulo Saikkosen lyijylasimaalaukset.Pyhäselän kirkko ja seurakunta ==Lähteet== ==Aiheesta muualla== Luokka:Joensuun kirkkorakennukset Luokka:Suomen kivikirkot
2 pianoa, 4 kättä

2 pianoa, 4 kättä (Two Pianos Four Hands tai 2 Pianos, 4 Hands) on kanadalainen musiikkikomedianäytelmä, joka kantaesitettiin Toronton Tarragon- teatterissa huhtikuussa 1996. Sen kirjoittajat ja alkuperäiset esittäjät ovat Ted Dykstra ja Richard Greenblatt. Kahden pianonsoittotaitoisen näyttelijän varaan rakentuva esitys kertoo Tedistä ja Richardista, kahdesta pojasta jotka kumpikin haaveilevat konserttipianistin urasta. Näytelmän alussa he käyvät soittotunneilla, jolloin toinen näyttelijöistä esittää pianonopettajaa. Myöhemmissä kohtauksissa nuorukaiset ovat varttuneet ja alkavat kilpailla keskenään musiikkifestivaaleilla ja kulkea konservatorioiden koesoitoissa. Näytelmän musiikkina kuullaan Bachia and Beethovenia, jazzstandardeja ja rock- klassikoita. 2 Pianos, 4 Hands on tuotettu näyttämölle yli 150 kaupungissa viidessä maanosassa, ja sen on nähnyt yli kaksi miljoonaa ihmistä. Siitä on tullut yksi menestyneimmistä kanadalaisista teatteriteoksista. Suomeksi näytelmää esitettiin Helsingin Hotelli Presidentissä syksyllä 2007, rooleissa pianistit Jasse Varpama ja Pauli Kari. Näytelmän suomensi Mikko Koivusalo sekä tuotti ja ohjasi Dick Holmström.Eastway julkisti syksyn ohjelmistonsa, Eastway 2007, viitattu 17-4-2015.Kovakourainen virtuoosipianisti, Vartin kysymykset pianisti Pauli Karille , Pauli Karin sivusto, viitattu 17.4.2015. ==Lähteet== ==Aiheesta muualla== * 2 Pianos, 4 Hands -sivusto * Two Pianos Four Hands , Internet Off-Broadway Database. Luokka:Näytelmät
Viialan kirkko

Viialan kirkko sijaitsee Akaan Viialassa. Vuonna 1927 perustetun Viialan seurakunnan ensimmäinen varsinainen kirkko valmistui 1950 ja sen on suunnitellut arkkitehti Jaakko Tähtinen. Kirkon rakentamisessa avustivat taloudellisesti Viialan nahkatehtaan omistaja vuorineuvos Emil Aaltonen, Viialan vaneritehtaan omistanut Viiala Oy ja Amerikan luterilaiset seurakunnat. Kirkkoa on laajennettu 1982 pohjoispuolisella siipirakennuksella. Jyrkkälappeisen harjakaton omaava suorakaiteen muotoinen kirkko on saanut vaikutteita keskiaikaisista kivikirkoista. Sisäänkäyntipäädyssä olevat kapeat pystyikkunat jäljittelevät keskiaikaisten kivikirkkojen päätykoristeluja. Kirkkoon liittyy korkea campanile-tyyppinen kellotorni. Viialan kirkon alttaritaulun Kristus Viialan katukuvassa on maalannut taidemaalari Lennart Segerstråle. Sisämaalauksen värisuunnittelijana toimi taidemaalari Gabriel Engberg ja kirkon kattokruunut ja valaisimet valmisti Orno Oy.Akaan seurakunta : Viialan kirkko Museovirasto : Valtakunnallisesti merkittävät rakennetut kulttuuriympäristöt : Akaa : Viialan kirkko Viialan kirkko on luokiteltu Suomen valtakunnallisesti merkittäviin rakennettuihin kulttuuriympäristöihin. == Lähteet == Luokka:Viiala Luokka:Akaan rakennukset ja rakennelmat Luokka:Pirkanmaan kirkkorakennukset Luokka:Suomen kivikirkot Luokka:Valtakunnallisesti merkittävät rakennetut kulttuuriympäristöt Suomessa
Pentti Pelto

thumb|Pentti Pelto Pentti Juhani Pelto (26. elokuuta 1938 Kauhajoki – 22. huhtikuuta 2018 KangasalaKuolinilmoitus. Helsingin Sanomat 29.4.2018, s. C 13.) oli suomalainen kirkkomuusikko, urkuri, kirkkomusiikin professori ja urkujen rakentaja ja tutkija. == Opinnot == Pelto valmistui Sibelius- Akatemiasta kirkkomuusikoksi ja urkuriksi. Hän oli Janne Raition oppilas. Vuonna 1994 hän väitteli musiikin tohtoriksi aiheenaan suomalainen urkuhistoria. == Työura ja luottamustehtäviä == Pelto toimi urkurina Helsingissä 1962–1969. Vuosina 1970–1994 hän työskenteli urkujenrakentajana Kangasalla Kangasalan urkutehtaassa ja Kangasalan Urkurakentamossa. Hän toimi Sibelius-Akatemian kirkkomusiikin professorina 1994–2001. Suomen historiallisia urkuja -tietokanta perustuu Pellon tutkimustyölle suomalaisen urkuhistorian parissa. Pelto toimi vuosina 1969–1975 Organum-seuran puheenjohtajana.Puheenjohtajat; Organum-seura == Soitinrakennusta ja harrastuksia == Pentti Pelto ja hänen poikansa Arno rakensivat klavikordeja ja cembaloja. Pentti Pelto harrasti radioamatööritoimintaa ja oli kiinnostunut vanhoista amatööriradiolaitteista sekä elektroniikasta. == Teoksia ja artikkeleja == * Pelto, Pentti – Kuula, Pentti: Kirkkomusiikin suuria mestareita. Suomen kirkon sisälähetysseura, Helsinki 1966. * Urkujen käyttäjän käsikirja. Sibelius-Akatemia, Kirkkomusiikin osaston julkaisuja, Helsinki 1989. ISBN 951-95540-3-3. * Kaksi suomalaista urkuperinnettä. Diss. Sibelius- Akatemia, Helsinki 1994 ISBN 952-9658-23-0. * * Hyvä paha urkujenuudistus. 2017. ISBN 978-951-95712-4-9. * Artikkeleita Organum-lehdessä. == Lähteet == == Aiheesta muualla == * Kettunen, Asta: soi Tampereen uruissa. Tampereen Kirkkosanomat 2/2011. (Artikkelissa Pelto kertoo vanhoista uruista Suomessa ja Tampereella.) *Pentti Pellon muistokirjoitus Helsingin Sanomissa. Luokka:Suomalaiset urkurit Luokka:Sibelius-Akatemian professorit Luokka:Suomalaiset professorit Luokka:Radioamatöörit Luokka:Vuonna 1938 syntyneet Luokka:Vuonna 2018 kuolleet
Fritz Gosslau

Fritz Gosslau (1898–1965)Fritz Gosslau. Katalog der Deutschen nationalbibliothek. Viitattu 17.4.2015. oli saksalainen lentokoneinsinööri, joka tunnetaan 1930–1940-luvuilla tekemästään työstä V-1-ohjuksen kehittämisessä. Siemens AG -yhtiössä työskennellyt Gosslau kehitteli 1930-luvulla uudenlaista asetyyppiä, kauko-ohjattavaa ohjusta. Vuoden 1937 alusta alkaen kehitystyö siirtyi Argus Motoren -yhtiölle. Ohjuksen koelento tehtiin 14. heinäkuuta 1939. Samana syksynä Gosslau asetti tavoitteekseen sellaisen radio-ohjattavan ohjuksen, jonka kantomatka olisi satoja kilometrejä. Moottoriksi hän valitsi sysäysputkimoottorin. Kehitystyön loppuvaihe tehtiin asevoimien tutkimuskeskuksessa Peenemündessä. Vuonna 1942 Gosslau oli saanut laitteen toimimaan melko luotettavasti ja siirryttiin tuotantovaiheeseen. Ohjuksen nimenä oli pitkään Fieseler Fi-103, mutta nimi vakiintui muotoon V-1. Sitä valmistettiin noin 30 000 kappaletta, joista noin 10 000 laukaistiin kohti maalia. Lontooseen näitä V-1-ohjuksia osui 3 876 kertaa. == Lähteet == Luokka:Asesuunnittelijat Luokka:Saksalaiset insinöörit Luokka:Vuonna 1898 syntyneet Luokka:Vuonna 1965 kuolleet
Teo Mertanen

Teo Ingmar Mertanen (6. joulukuuta 1925 Helsinki – 12. kesäkuuta 1992 EspooTeo Mertanen, Päivälehden arkisto, viitattu 17.4.2015) oli suomalainen toimittaja ja Helsingin Sanomien vastaava päätoimittaja 1961–1976. Hän oli yhtiön lehtien hallinnollinen päätoimittaja ja Sanoma Osakeyhtiön varatoimitusjohtaja vuodesta 1976Facta 2001, WSOY 1981, 11. osa, palsta 248 ja jäi eläkkeelle 1984 niistä tehtävistä, mutta jatkoi hallituksen jäsenenä vuoteen 1992. == Lähteet == == Kirjallisuutta == * Luokka:Helsingin Sanomien toimittajat Luokka:Suomalaiset päätoimittajat Luokka:Vuonna 1925 syntyneet Luokka:Vuonna 1992 kuolleet
Jokin meissä

Jokin meissä on Kimmo Pyykön alumiiniveistos vuodelta 1975. Teoksessa rotta istuu tuolilla. Teos on myös antanut nimen Kimmo Pyykkö -taidemuseon avajaisnäyttelylle keväällä 2015. == Aiheesta muualla == *Jokin meissä -teoksen kuva, www.galleriat.net *Kangasala-talo täyttyi kulttuuriväestä: videolla Kimmo Pyykkö esittelee tärkeitä teoksiaan; Aamulehti 31.1.2015 - Pyykkö kertoo videolla teoksestaan Luokka:Suomen patsaat ja veistokset
Estadio La Portada

Estadio La Portada on monikäyttöstadion, joka sijaitsee La Serenan kaupungissa Chilessä. Stadion otettiin käyttöön vuonna 1952 ja sitä käytetään pääosin jalkapallo-otteluissa. Stadionin yleisökapasiteetti on 18 268\. Stadion toimi yhtenä pelikenttänä vuoden 2015 Copa Américassa.Talca y Rancagua disputan la última sede de la Copa América La Tercera. Viitattu 18.4.2015. == Lähteet == Luokka:Chilen jalkapallostadionit
Estadio Sausalito

Estadio Sausalito on monikäyttöstadion, joka sijaitsee Viña del Marin kaupungissa Chilessä. Stadion otettiin käyttöön vuonna 1929 ja sen nykyinen yleisökapasiteetti on 23 423\. Se toimii paikallisen jalkapalloseura Everton de Viña del Marin kotikenttänä. Stadioni toimii yhtenä pelipaikkana vuoden 2015 Copa Américassa.Talca y Rancagua disputan la última sede de la Copa América La Tercera. Viitattu 18.4.2015. == Lähteet == == Aiheesta muualla == * Estadio Sausalito World Stadiums -sivustolla Luokka:Chilen jalkapallostadionit
Suuri yksinäinen

Suuri yksinäinen on Kimmo Pyykön alumiiniveistos vuodelta 1975. Teos kuvaa miestä, jolla on kotkan pää. Teosta pidetään myös Pyykön omakuvana. Suuri yksinäinen kuuluu Sara Hildenin taidemuseon kokoelmiin. == Lähteet == == Aiheesta muualla == *Suuri yksinäinen -teoksen kuva, www.galleriat.net *Suuri yksinäinen -teoksen kuva, STT info Luokka:Tampereen patsaat ja veistokset
Estadio Municipal de Concepción

Estadio Municipal de Concepción on monikäyttöstadion, joka sijaitsee Concepciónin kaupungissa Chilessä. Stadion otettiin käyttöön vuonna 1962 ja sen nykyinen yleisökapasiteetti on 33 000\. Se toimii muun muassa paikallisen jalkapalloseura Universidad de Concepciónin kotikenttänä. Stadion toimii yhtenä pelipaikkana vuoden 2015 Copa Américassa.Talca y Rancagua disputan la última sede de la Copa América La Tercera. Viitattu 18.4.2015. == Lähteet == == Aiheesta muualla == * Estadio Municipal de Concepción World Stadiums -sivustolla Luokka:Chilen jalkapallostadionit Luokka:Chilen urheilu
Organum-seura

Organum-seura ry () on vuonna 1964 perustettuOrganum-seura, YTJ suomalainen urkutaidetta tukeva, edistävä ja kehittävä yhdistys. Seura järjestää konsertteja sekä koulutus- ja seminaaritilaisuuksia. Seuralla on julkaisutoimintaa, ja se julkaisee Organum-lehteä. Seuraa edelsi vuonna 1951 perustettu Diplomiurkureiden kerho. == Seuran puheenjohtajat == * 1965–1969 Enzio Forsblom * 1969–1975 Pentti Pelto * 1975–1977 Matti Rindell * 1977–1981 Kari Jussila * 1981–1986 Markku Heikinheimo * 1986–1990 Olli Porthan * 1990–1995 Folke Forsman * 1995–2000 Pekka Suikkanen * 2000–2002 Peter Peitsalo * 2002–2009 Ville Urponen * 2009–2014 Jan Lehtola * 2014–2016 Susanne Kujala * 2016–2019 Tomi Satomaa * 2019–2022 Pétur Sakari * 2022-2024 Maija Lehtonen * 2024- Arttu Selonen == Seuran konsertteja == * 28. joulukuuta 2014 Helsingin tuomiokirkossa 50-vuotisjuhkakonsertti, jonka Yle radioiOrganum-seuran urkutoivekonsertti, YLE == Seuran julkaisuja == *Jouko Linjama: Säveltäjän opintokirja: 30-vuotiaan muistelmat 75-vuotiaana. Helsinki: Organum-seura, 2012. ISBN 978-951-95712-2-5 (nid.) * == Lähteet == == Aiheesta muualla == *Seuran sivusto Luokka:Suomalaiset musiikkialan järjestöt
Tequisquiapan

Tequisquiapan on kaupunki Querétaron osavaltiossa Meksikon keskiosassa. Kaupunki tunnetaan kuumista lähteistä ja kylpylöistä. ==Lähteet== ==Aiheesta muualla== Luokka:Meksikon kaupungit Luokka:Querétaro
Crooner

Crooner on Yhdysvalloissa 1920-luvun lopulla syntynyt nimitys populaarimusiikin mieslaulajille, jotka omaksuivat mikrofonin mahdollistamana pehmeän ja tunteellisen laulutavan. Laulutyyli soveltui hyvin radiosta ja gramofonilevyiltä kuunneltavaksi ja uuden äänenvahvistustekniikan ansiosta onnistui myös konsertti- ja tanssisaleissa jopa suuren orkesterin säestämänä. Nimitys oli alun perin ironinen: monet 1930-luvun alun musiikkikriitikot pitivät laulutyyliä ohimenevänä muoti-ilmiönä eivätkä monet crooner-tyylin laulajat koskaan hyväksyneet sitä kuvaamaan itseään. Englannin kielen verbi croon tarkoittaa hyräillä tai laulaa hiljaa, kuin vauvalle tuutulaulua.Croon, Collins Dictionary, viitattu 18.4.2015.Croon , Oxford Dictionaries, viitattu 18.4.2015. Ensimmäisenä croonerina mainitaan yleensä Rudy Vallée, ja muita varhaisia croonereita olivat Bing Crosby, Gene Austin, Russ Columbo ja Will Osborne. Termiä käytetään yleensä jazzstandardeja big bandin, pienemmän yhtyeen tai pianon säestyksellä laulavista mieslaulajista, mutta myös joidenkin naislaulajien kuten Annette Hanshaw’n, Mildred Baileyn (uransa alussa) ja Helen Rowlandin laulutyylistä. Naislaulajille muodostui 1920–1930-luvulla mikrofonivahvistuksen ansiosta oma intiimi laulutapansa ja -ohjelmistonsa, usein onnetonta rakkautta kuvaava torch song.Väkevä, Lauri: Amerikkalainen populaarimusiikki 2: Croonerit ja radiotähdet , Oulun yliopisto, musiikkikasvatus 1999, viitattu 18.4.2015. Erittäin tunnetuksi crooner-laulajaksi nousi Frank Sinatra, ja monet muutkin amerikanitalialaiset mieslaulajat kuten Dean Martin, Jimmy Roselli, Jerry Vale ja Johnny Desmond nousivat suosioon samankaltaisella laulutyylillä.Salo, Jari: Italocroonerit Roselli, Desmond ja LaRosa , Jazzrytmit 27.8.2011, viitattu 18.4.2015. 1950-luvun puolivälissä crooner-laulutyyliä alkoivat syrjäyttää muut tyylilajit, erityisesti rock and roll. Silloisia croonereita olivat muun muassa Perry Como ja Matt Monro, joiden musiikkityyliä alettiin kutsua termeillä easy listening tai adult contemporary. Sittemmin crooner-laulutapaa ovat pitäneet yllä muun muassa Nat King Cole, Tony Bennett, Barry Manilow, Harry Connick, Jr., Frank Ocean, Engelbert Humperdinck ja Michael Bublé. ==Lähteet== ==Aiheesta muualla== Luokka:Laulu Luokka:Jazzin tyylilajit Luokka:Populaarimusiikki
Hillo (täsmennyssivu)

Hillo tarkoittaa muun muassa seuraavia: * hillo, elintarvike * Hillo tai Hillonkylä, kylä Haminassa * Hillo, Yleisradion 10-osainen komedia- ja sketsisarja (2019) ==Sukunimi== * Hannu Hillo (s. 1946), kuvataiteilija ja heraldikko * Jaakko Hillo (1921–2019), sotilaslentäjä * Juho Hillo (1882–1957), Hiihtoliiton puheenjohtaja * Kari Hillo (s. 1952), laulaja ja muusikko == Kuvitteellisia henkilöitä == * Marina Hillo, kuvitteellinen hahmo kirjassa Jali ja suklaatehdas Luokka:Luettelot henkilöistä sukunimen mukaan
Juho Hillo

Antti Juho Hillo (16. kesäkuuta 1882 Hamina – 18. kesäkuuta 1957) oli suomalainen yritys- ja urheilujohtaja. Hillo kävi kolme luokkaa yhteiskoulua. Hän oli Hollolassa Pyhäniemen kartanon konttoripäällikkö ja pyörätehtaan hoitaja 1910–1916, Pyörä ja puuteollisuus Oy:n toimitusjohtaja 1917–1925, johtokunnan puheenjohtaja 1917–1937, Fennia faneri Oy:n johtaja 1925–1934, Bolinder Oy:n johtokunnan puheenjohtaja 1929–1957, Lahden kaupunginvaltuuston jäsen 1920–1957. Suomen hiihtoliiton puheenjohtaja ja Lahden Hiihtoseuran puheenjohtaja 1922–1928 sekä Kansainvälisen hiihtoliiton johtokunnan jäsen 1932.Kuka kukin oli == Lähteet == Luokka:Suomalaiset yritysjohtajat Luokka:Suomalaiset urheilujohtajat Luokka:Lahden kaupunginvaltuutetut Luokka:Vuonna 1882 syntyneet Luokka:Vuonna 1957 kuolleet
Söderlångvik

Söderlångvik on kylä Dragsfjärdissä Kemiönsaaren kunnassa. Yhdystie 1830 Kärrasta Kasnäsiin kulkee sen halki. Kylässä sijaitsee Söderlångvikin kartano. Söderlångvikissä sijaitsi Venäjän keisarikunnan ylläpitämä Jungfrusundin lentoasema. Luokka:Dragsfjärdin kylät
Sankarikissa

Sankarikissa on Suomen Kissaliiton myöntämä arvonimi kissoille, jotka ovat toiminnallaan pelastaneet ihmishenkiä tai muuten toimineet sankarillisesti. ==Katso myös== * Sankarikoira ==Lähteet == Luokka:Kissa Luokka:Suomalaiset palkinnot Luokka:Kunniamaininnat
Jokioisten kirkko

Jokioisten kirkko on todennäköisesti yksi Suomen vanhimmista puukirkoista. Vuonna 1631 rakennetussa pitkäkirkossa on pitkillä sivuilla vastakkaiset lyhyet sakasti ja eteinen. Uusgoottilaisen ulkoasunsa ja tornin kirkko sai 1862, jolloin se uusittiin Carl Albert Edelfeltin piirustusten mukaan. Erillisessä tolpparakenteisessa matalaseinäisessä kellotapulissa on nelipäätyinen kattorakennelma. Tapuli on mahdollisesti kirkon ikäinen tai 1700-luvun alkupuolelta, kellot ovat vuosilta 1644 ja 1755. Kirkkoa on korjattu myös 1742, 1779, 1886 ja 1895. Sen pinta-ala on 178 neliömetriä ja siellä on istumapaikkoja 400 hengelle. Alttarin puisen 1650-luvulta peräisin olevan ristin kehykset suunnitteli Rafael Blomstedt 1931. Kirkon 15-äänikertaiset urut on valmistanut Hans Heinrich 1971. Kirkon itäpuolella hautausmaa, jonka sankaripatsaan on veistänyt Armas Tirronen ja suihkukaivon suunnitellut Ilmari Wirkkala. Kirkon lähellä on maaherra Carl Johan Stjernvallin hautamuistomerkki ja Miina Sillanpään hauta. Museovirasto on luokitellut Jokioisten kirkon ja sen ympäristöön kuuluvan hautausmaan, kellotapulin ja pappilan valtakunnallisesti merkittäväksi rakennetuksi kulttuuriympäristöksi. == Lähteet == == Aiheesta muualla == * Jokioisten seurakunta: Jokioisten kirkko Kirkko Luokka:Kanta-Hämeen kirkkorakennukset Luokka:Suomen puiset pitkäkirkot Luokka:Suomen 1600-luvulla rakennetut rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa
Ibrahim Badamasi Babangida

Ibrahim Badamasi Babangida (s. 17. elokuuta 1941) on nigerialainen kenraali, joka toimi maataan johtaneen sotilasjuntan johdossa vuosina 1985–1993. Babangida sai sotilaskoulutuksensa Nigerian lisäksi Intiassa, Britanniassa ja Yhdysvalloissa, ja tuli tunnetuksi rohkeudestaan. Hän kuului Murtala Mohammedin sotilashallintoon vuonna 1975, ja oli keskeisessä roolissa sotilasvallankaappauksessa, joka syrjäytti presidentti Shehu Shagarin. Nigerian sisällissodan aikana hän kuului ylimpiin upseereihin. Babangida kuluu maan pohjoisosan varakkaisiin muslimeihin. Vastustajien mukaan hänen valtakaudellaan korruptiosta tuli Nigeriassa maan tapa. Babangida lupaili siirtymistä siviilihallintoon, mutta sitä ei koskaan toteutettu. Vuonna 1993 järjestettiin vaalit, joita pidettiin varsin vapaina, mutta Babangida mitätöi lopputuloksen. Sen seurauksena hänet pakotettiin eroamaan. Siviilihallintoon siirtymisen jälkeen Babangida alkoi toimia PDP-puolueessa (People's Democratic Party). Vuoden 2010 vaaleissa hän oli ehdokkaana siviilipresidentiksi. == Lähteet == Luokka:Nigerian presidentit Luokka:Kenraalit Luokka:Vuonna 1941 syntyneet Luokka:Elävät henkilöt
Ernest Shonekan

Ernest Oladeinde Shonekan (9. toukokuuta 1936 – 11. tammikuuta 2022https://businesspost.ng/general/former-nigerian-leader-ernest-shonekan- dies-at-85/) oli nigerialainen juristi ja liikemies. Hän toimi maansa johdossa muutamien kuukausien ajan vuonna 1993, kun kenraali Ibrahim Badamasi Babangida oli pakotettu eroamaan valtionpäämiehen tehtävistä. Shonekanin jälkeen vallan otti kenraali Sani Abacha.http://news.bbc.co.uk/2/hi/africa/109265.stm Shonekan toimi ennen presidenttiyttään asianajajana ja yritysjohtajana. Hän oli muun muassa United Africa Company of Nigerian toimitusjohtaja. Hän ei kuulunut mihinkään puolueeseen, kun kenraali Ibrahim Babangida nimitti hänet vuonna 1993 väliaikaiseksi presidentiksi. Nigerian oppositio kyseenalaisti Shonekanin hallinnon, koska tämä ei ollut vastustanut Babangidan päätöstä peruuttaa Nigerian ensimmäiset demokraattiset presidentinvaalit melkein vuosikymmeneen. Shonekan pyrki järjestämään uudet vaalit, mutta hänen presidenttikautensa jäi lopulta vain kolmen kuukauden mittaiseksi. Sani Abachan johtama vallankaappaus palautti Nigerian sotilasvaltaan. == Lähteet == Luokka:Nigerian presidentit Luokka:Yritysjohtajat Luokka:Juristit Luokka:Liikemiehet Luokka:Vuonna 1941 syntyneet Luokka:Vuonna 2022 kuolleet
Luterilainen rukoushuone (Tampere)

Luterilainen rukoushuone oli Tampereella Kyttälän kaupunginosassa Satakunnankatu 11:ssä sijainnut uusrenessanssityylinen tiilirakennus, jonka olivat suunnitelleet arkkitehdit F. L. Calonius ja L. I. Lindqvist. Rukoushuoneen pääsisäänkäynti oli Pellavatehtaankadun puoleisessa päädyssä. Rukoushuone valmistui 1894, ja se purettiin 1968. Huonoon kuntoon päässyt rakennus toimi viimeksi kodittomien yömajana. Paikalle rakennettiin Tampereen seurakuntien virastotalo.Niina Ketonen: F. L. Calonius (Koskesta voimaa -sivusto)Tietosanakirja (1909-1922) osa 9. Stambulov-Työaika, hakusana Tampere, Rukoushuoneen valmistumisvuosi Keskisuomalainen-lehden Keski-Suomi 24/7 keskustelupalsta : Porvoon kirkon polttajalle rävähti yli neljän miljoonan lasku, nimimerkki MT:n kommentti rukoushuoneen viimeisistä vaiheista 11.5.2010 18:53:48 Luterilainen rukoushuone vihittiin käyttöön 1. heinäkuuta 1894. Vihkimisen toimitti Tampereen kaupunginsaarnaaja pastori K. O. Fontell pastorien F. O. Sandbergin ja Edvard Hannulan avustamana. Rukoushuone toimi pikkukirkkona ja seurakuntatalona. Siellä pidettiin hartaushetkiä ja ompeluseurat kokoontuivat sekä laulukuorot pitivät juhliaan ja harjoituksiaan. Rukoushuoneella pitivät juhlia ja kokouksia myös pakanalähetysyhdistys, merimieslähetysyhdistys, Nuorten Miesten Kristillinen Yhdistys NMKY ja Nuorten Naisten Kristillinen Yhdistys NNKY.Lutherilainen rukoushuone 30-vuotias, Aamulehti, 14.09.1924, nro 213, s. 6, Kansalliskirjaston digitaaliset aineistot. Viitattu 14.09.2024 Luterilaisen rukoushuoneen alttaritaulut Jairuksen tytär ja Sykarin kaivolla maalasi taidemaalari Berndt Frang-Ponsio vuonna 1914.Menetetyt kaunottaret esittäytyvät Vapriikin näyttelyssä, Tampereen seurakunnat 13.11.2020. == Lähteet == Luokka:Tampereen entiset rakennukset ja rakennelmat Luokka:F. L. Caloniuksen suunnittelemat rakennukset Luokka:Kyttälä
Tyler Clary

Scott Tyler Clary (s. 12. maaliskuuta 1989 Redlands, Kalifornia) on yhdysvaltalainen uimari ja olympiavoittaja. 185 senttimetriä pitkä ja 84 kilogrammaa painava Clary edustaa SwimMAC California -seuraahttp://www.fina.org/H2O/index.php?option=com_wrapper&view;=wrapper&Itemid;=1241 . Hän kilpailee sekauinnissa ja selkäuinnissa. == Ura == Clary voitti olympiakultaa 200 metrin selkäuinnista vuoden 2012 kesäolympialaisista Lontoostahttp://www.sports-reference.com/olympics/athletes/cl/tyler- clary-1.html . Noissa kisoissa hän oli myös 200 metrin perhosuinnissa viides. Pitkän radan MM-kilpailuista Clary on saavuttanut kaksi hopeaa ja kaksi pronssia. Hopeat ovat tulleet 400 metrin sekauinnista vusoilta 2009 ja 2011 ja pronssit 200 metrin selkäuinnista vuosilta 2011 ja 2013. Lyhyen radan MM- kilpailuista Clarylla on yksi viestikulta vuodelta 2014 sekä yksi hopea ja kaksi pronssia henkilökohtaisilta matkoilta. Pan-Amerikan kisoista hän on saavuttanut yhden hopean. Claryn valmentajina toimivat David Marsh ja Mike Bottom. == Muuta == Clary on syntymänimeltään Scott Flowers, mutta hän muutti nimensä 18-vuotiaana Tyler Claryksi, sillä Claryn itsensä mukaan hänen isäpuolensa Lonnie Clary oli ollut hänelle merkittävä vaikuttaja urallaan. Uransa jälkeen Clary aikoo siirtyä NASCAR-kuljettajaksi. Tavoitteena hänellä on ajaa vuonna 2021 Sprint Cup Seriesissä. == Lähteet == == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Gus Kenworthy

Augustus Richard "Gus" Kenworthy (s. 1. lokakuuta 1991 Chelmsford, Essex, Iso- Britannia) on brittiläissyntyinen yhdysvaltalainen freestylehiihtäjä ja olympiamitalisti. 178 senttimetriä pitkä ja 77 kilogrammaa painava Kenworthy kilpailee slopestylessä ja half-pipessähttp://www.sports- reference.com/olympics/athletes/ke/gus-kenworthy-1.html . == Ura == Kenworthy saavutti olympiahopeaa slopestylestä vuoden 2014 talviolympialaisista Sotšista. MM-kilpailuihin hän on osallistunut kahdesti, parhaana tuloksenaan kuudes sija vuoden 2013 MM-kilpailuiden slopestylestä. Vuonna 2013 Kenworthy saavutti pronssia X Gamesin slopestylestä Tignesistä. Freestylehiihdon maailmancupissa Kenworthy debytoi joulukuussa 2011. Hän on saavuttanut yhden osakilpailuvoiton, helmikuussa 2015 Park Cityn half-pipestä. Palkintokorokesijoituksia Kenworthyllä on maailmancupista yhteensä neljä. Hän sijoittui half-pipen maailmancupin kokonaispisteissä toiseksi kaudella 2014–2015. == Muuta == Kenworthy on syntynyt Chelmsfordissa, Isossa- Britanniassa. Hänen äitinsä on kotoisin Isosta-Britannista ja isänsä Yhdysvalloista, jota Kenworthy päätti edustaa. Vuoden 2014 talviolympialaisten aikaan Kenworthy löysi Sotšin olympiakylästä neljän kodittoman koiranpennun pentueenhttp://www.iltalehti.fi/fiidifi/2014021818050308_fd.shtml. Kenworthy adoptoi pennut ja niiden emon ja otti ne kisojen jälkeen mukaansa kotiin Yhdysvaltoihin. Tapaus sai paljon mediahuomiota. Lokakuussa 2015 Kenworthy kertoi olevansa homoseksuaali. Hän on ensimmäinen julkisesti homoseksuaali freestylehiihtäjä.http://espn.go.com/olympics/story/_/id/13942305/olympic- freeskier-x-games-star-gus-kenworthy-first-openly-gay-action-sports-athlete == Lähteet == Luokka:Yhdysvaltalaiset freestylehiihtäjät Luokka:Yhdysvaltalaiset olympiamitalistit Luokka:Vuonna 1991 syntyneet Luokka:Elävät henkilöt
Winx Club – Syvyyksien salaisuus

Winx Club – Syvyyksien salaisuus (, ) on vuonna 2014 julkaistu elokuva. Elokuva on julkaistu teatterilevityksenä, ja Netflix julkaisi elokuvan englanninkielisen version. Suomessa elokuva tuli teatterilevitykseen 8. toukokuuta 2015. Elokuva julkaistaan DVDnä 14.elokuuta 2015 sisältäen suomen, englannin, ruotsin, tanskan ja norjan jälkiäänityksen elokuvasta. == Juoni == Winxien arkkiviholliset Trix-noidat liittoutuvat ilkeän nymfin Politean kanssa päättääkseen keijujen päivät lopullisesti. Valtameren syvyyksiin on piilotettu helmi, joka antaa mittaamattomat voimat haltijalleen. Helmen avulla Trixit ja Politea aikovat tuhota myös Winx-keijut. Mutta ensin heidän tulee herättää Tritannus, Keisarin valtaistuimen oikea haltija Kadotuksesta. Politean ilkeä loitsu voi pelastaa Tritannuksen, mutta loitsu vaati nuoren kuninkaan uhrikseen, prinssi Skyn. Voittamattomalta vaikuttava pahuuden liittouma: Trixit, Politea ja Tritannus lähtevät kilpajuoksuun aikaa ja keijuja vastaan löytääkseen helmen ja sinetöidäkseen voittamattomuutensa. Riittääkö keijujen suurinkaan rakkauden voima estämään Trixien ilkeää suunnitelmaa? Bloom on päättänyt pelastaa Trixien vangitseman prinssi Skyn ja ehtiä helmen luokse ennen muita, mutta Politea sekoittaa Winxien suunnitelmat pettäessään ilkeät liittolaisensa oman etunsa vuoksi. == Vastaanotto Suomessa == * Episodi: * Iltasanomat: * Nyt.fi: == Ääninäyttelijät == Italiankielinen näyttelijä Suomenkielinen näyttelijä Rooli Letizia Ciampa Diandra Flores Bloom Perla Liberatori Majka Nurminen Stella Ilaria Latini Katariina Kämäräinen Flora Gemma Donati Rosa Tiirikainen Musa Domitilla D'Amico Janette Sorvoja Tecna Laura Lenghi Iida Annala Aisha/Layla Marco Vivio Paavo Kerosuo Sky Alberto Bognanni Sasu Moilanen Tritannus Tatiana Dessi Miina Turunen Icy Federica De Bortoli Rinna Paatso Darcy Valeria Vidali Carla Rindell Stormy Alessandra Korompay Anna Kulmala Politea Syvyyksien salaisuus Luokka:Italialaiset animaatioelokuvat Luokka:Televisiosarjoihin perustuvat elokuvat Luokka:Vuoden 2014 italialaiset elokuvat